GSK Kerempuh: SUBOTA, NEDJELJA I PONEDJELJAK
2024-05-17 20:00 - 22:00 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar

ORKESTRA POKOLOKA
2024-05-18 16:00 - 17:00 | Društveni dom Gajevo, Koprivnička 47, Zagreb, Croatia (Local Name: Hrvatska)
koncert-predstava za djecu i njihove odrasle

MALE LJUDETINE
2024-05-18 18:00 - 19:00 | Dječje kazalište Dubrava, Cerska 1, Zagreb, Dubrava, 10040
kazališna predstava za djecu i mlade, 10+

GSK Kerempuh: PLJUSKA
2024-05-18 20:00 - 21:10, 2024-05-22 20:00 - 21:10, 2024-06-01 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Književne sudbine klasika: Thom Jones
2024-05-20 19:00 - 20:00
U ponedjeljak 20. svibnja 2024. posjeti tribinu Književne sudbine klasika o jednom od najvećih američkih pisaca Thomu Jonesu, književnom srodniku Raymonda Carvera, autoru koji se za života borio s alkoholizmom i lošim zdravljem, a zbirkom priča Noćni vlak (Fraktura, 2024.; prijevod: Patricija Horvat) ostvario je vrhunce američke kratke priče. Promocija će se održati u Knjižari Fraktura u 19 sati.
O životu i književnom radu Thoma Jonesa govorit će prevoditeljica Patricija Horvat i pisac Zoran Ferić, a razgovor će moderirati urednik Roman Simić.
O autoru:
“Thom Jones, jedan od ponajboljih američkih pisaca kratkih priča, rođen je 1945. u Aurori, tvorničkom gradu na rijeci Fox šezdesetak kilometara zapadno od Chicaga. Djetinjstvo mu je obilježilo samoubojstvo oca, boksača, koji je bolovao od shizofrenije i koji ga je od malih nogu podučavao boksu, vještini koja će Jonesu obilježiti stvaralaštvo, ali i život. Teško pretučen od suborca u amaterskom meču, umjesto da s ostatkom svojega voda kao marinac ode u Vijetnam (svi njegovi drugovi ondje će poginuti), otpušten je iz vojske s dijagnozom epilepsije temporalnog režnja – iste one za koju se vjeruje da je mučila Dostojevskog. Ponovno civil, Jones upisuje koledž, a početkom 1970-ih pohađa glasoviti studij kreativnog pisanja na Državnom sveučilištu u Iowi. Ne pronašavši se u poslu tekstopisca u reklamnoj agenciji, jedanaest godina radi kao domar u školama i bolnicama, pročitavši, kako je tvrdio, više od 10000 knjiga. (“Bilo je to čitanje koje se moralo obaviti,” rekao je u intervjuu 1998., “a većina ljudi sa stalnim poslom jednostavno nema tu vrstu slobodnog vremena.”) U tom razdoblju pa sve do sredine 1980-ih Jones se borio s alkoholizmom, razvio dijabetes, patio od depresije i postao ovisnik o velikom broju lijekova – iskustva koja će se iz njegove biografije preliti u priče, obilježavajući sudbine gotovo svih Jonesovih likova. Baš će jedna od takvih pripovjedaka, “Boksač u trenutku predaha”, četrdesetsedmogodišnjeg domara preko noći pretvoriti u književnu zvijezdu. Nakon više odbijenica (jednu od njih kao urednica časopisa Ontario Review poslala mu je i Joyce Carol Oates, koja će “Boksača” poslije uvrstiti u Telling Stories: An Anthology for Writers), priču će 1992. suprotno svojoj uredničkoj politici u rekordnom roku objaviti The New Yorker, otvarajući Jonesu širom vrata američke književnosti. “Boksač u trenutku predaha”, pripovijetka čiji pripovjedač, marinac koji jedini preživi zasjedu vijetnamske vojske, hipnotički prepleće dramatičnu svakodnevicu Vijetnama s razmatranjima o nasilju i umjetnosti, Jonesu je donijela Nagradu O. Henry, a istoimenom zbirkom (1993.) ušao je u finale prestižne National Book Award. Devedesetih godina 20. stoljeća Jonesova književna zvijezda sja najjače; premda nastavlja pisati i u novom tisućljeću, hvaljene zbirke Cold Snap (1995.) i Sonny Liston Was A Friend Of Mine (1999.) jedine su koje će objaviti za života. Njihovi tipični junaci muškarci su obilježeni nasiljem, traumom, ovisnostima i duhovnim nagnućima, likovi čiji hemingvejevski mačizam podrivaju i iskupljuju fina samoironija i crni humor. No oni nisu jedini koje Jones razumije i o kojima piše. Najzorniji primjer za to priča je “Želim živjeti!”, maestralan monolog žene oboljele od raka, koju je John Updike uvrstio u svoju antologiju Best American Stories of the Century. Jonesova fatalistička vizija i pripovjedački adrenalin prožimaju sve njegove teme – od ovisnosti i bolesti do obiteljskih odnosa, odrastanja i nasilja – no najizrazitiji su, ipak, u njegovim pričama o Vijetnamskom ratu, nevjerojatno autentičnim prikazima stvarnosti za koju je bio vezan, ali je – zahvaljujući jednom boksačkom meču – sam nikada nije doživio.
Veliki američki pisac kratkih priča Thom Jones umro je u 71. godini (2016.) od komplikacija izazvanih dijabetesom. Baš kao i Raymond Carver, s kojim su ga često uspoređivali, čitavog se života borio s alkoholizmom i lošim zdravljem, književni je uspjeh doživio relativno kasno, studirao je i predavao kreativno pisanje na Državnom sveučilištu u Iowi, pisao nevjerojatno moćne pripovijetke o običnim ljudima koje bi bilo lako nazvati gubitnicima, i nikada nije napisao roman. No, za razliku od Carvera, koji je umro na vrhuncu slave, Jones je posljednju knjigu objavio sedamnaest godina prije smrti, zbog čega će Noćni vlak mnogima biti otkriće, razoran književni aperkat, pripovjedački bljesak bez kojega je teško zamisliti vrhunce suvremene američke kratke priče.”
Pridruži se!

Gibanja - eksperimentalno zvučno događanje
2024-05-20 19:00 - 23:30 | KONTEJNER, Odranska 1/1, Zagreb, 10000, Croatia (Local Name: Hrvatska)
4. izdanje Gibanja – eksperimentalnog zvučnog događanja
20. – 25. svibnja 2024.
KONTEJNER (Odranska 1/1)
Klub Močvara (Trnjanska struga 34)
Ovogodišnje izdanje eksperimentalnog zvučnog događanja Gibanja otvaramo strukturiranom improvizacijom najmlađeg sudionika ovogodišnjeg festivala, devetogodišnjeg Rija Sinkauza na ksilofonu i bubnjevima, u duetu s Nenadom Sinkauzom na gitari i elektronici. Prvi festivalski dan nastavlja se zanimljivim prostorno-zvučnim istraživanjem u kojem Stijn Demeulenaere (terenske snimke, objekti i živa elektronika), gitarist Primož Sukič i udaraljkaš Ruben Orio istražuju zvučni identitet KONTEJNER-a i njegova okruženja, koristeći sam prostor, unutarnji i vanjski, kao dio instrumentarija. Prvi festivalski dan zaključuju dvije švicarske saksofonistice, eventuell., koje svojim elektroakustičkim kompozicijama i audiovizualnim radovima predstavljaju istraživanje mnogostrane prirode tišine, te razlika između auditivne i vizualne percepcije.
Utorak je na Gibanjima rezerviran za višekanalni dan u KONTEJNER-u koji donosi dvije recentne narudžbe pariškog INA GRM-a: djelo za bubnjeve i višekanalnu snimku bubnjeva Alexandrea Babela te ambijentalno djelo za violončelo i višekanalnu vrpcu Judith Hamann. Višekanalnu elektroničku kompoziciju izvest će i predstavnica austrijske eksperimentalne scene Ursula Winterauer aka Gischt, nakon čega slijedi DJ set omiljenih pjesama Miodraga Gladovića, na rubu ambijentalnog zvuka i plesne ritmike, upmiksano u ambisonic formatu.
Treći dan donosi glazbu drugačijih instrumenata: koncert Jasne Veličković na Veliconu, instrumentu koji je sama osmislila i izgradila, elektroničkom sustavu koji se sastoji od magneta i metalnih predmeta koje pokreću zavojnice, te koncert dueta Blasco / Voutchkova, ili točnije, trija Blasco / Voutchkova i Annette. Radi se o jedinstvenom spoju instrumenata u kojem Biliana Voutchkova koristi glas i violinu, specifična načina izvođenja, a Marche Blasco svira na Annette, 3D pisaču koji je sama izgradila. Večer zatvara mlada eksperimentalna glazbenica u usponu, Abigail Toll, s ambijentalnim, elektroakustičnim drone nastupom.
Program četvrtog dana Gibanja održava se u klubu Močvara, a počinje poetičnim dokumentarnim filmom, portretom francuske pionirke zvuka, elektroničarke Éliane Radigue. Slijedi audiovizualni performans Kassela Jaegera i Eléonore Huisse te koncert predstavnika hrvatske suvremene scene, The Anti-Teleological Rock Combo čije prvo diskografsko izdanje izlazi u svibnju ove godine, za jedinu specijaliziranu eksperimentalnu etiketu u Hrvatskoj, Kopaton Records.
Nakon četiri glavna festivalska dana te dana pauze, ovogodišnja Gibanja završavaju 25. svibnja zvučnom instalacijom Kathy Hinde koja istražuje zvučne složenosti i kombinacije staklenih posuda s promjenjivim razinama vode. Osim otvorenja zvučne instalacije, Hinde će na njoj izvesti i dva performansa uživo između kojih će rad predstaviti i u razgovoru s kustosicom i publikom.
Organizacija: KONTEJNER
Program i produkcija: Davorka Begović
Cijene ulaznica:
-festivalska ulaznica u pretprodaji: 25,00 EUR
-festivalska ulaznica tijekom festivala: 30,00 EUR
-dnevna ulaznica u pretprodaji: 7,00 EUR
-dnevna ulaznica na dan koncerata: 10,00 EUR
-pojedinačna ulaznica: 4,00 EUR
Pretprodaja ulaznica – Entrio.hr putem ove poveznice
Detaljni festivalski program je na ovoj poveznici.

Večeri u Orisu: Davisi Boontharm - orihon 折本, otvorenje izložbe
2024-05-21 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U utorak 21. svibnja 2024. s početkom u 18 sati, u Oris Kući arhitekture, u sklopu serijala događanja Večeri u Orisu, otvara se izložba arhitektice, urbanistice, vizualne umjetnice i pedagoginje Davisi Boontharm. Uvodnu riječ će održati arhitekt Tadej Glažar.

O IZLOŽBI: orihon 折本

Orihon je samo knjiga; dugačak, presavijen list papira koji sadržava tekst, crteže ili oboje. U formalnom je smislu između svitka i kodeksa, no može ga se smatrati superiornijim u odnosu na oba zato što nadilazi nespretnost i rizike motanja i odmotavanja te isključuje linearnu progresiju koju diktira uvezivanje knjiga. Orihoni su fleksibilni. Tekst i slike obično su samo s jedne strane; osim ako se ne odluči drukčije.

Izložba Davisi Boontharm u Oris Kući arhitekture u Zagrebu donosi dosad najveći broj njezinih orihon skica i crteža na jednom mjestu. Kada ih se rastvori, ti Moleskineovi mali japanski albumi dimenzija 9×14 cm ukupno su dugi više od stotinu metara. Ovisno o temi ili raspoloženju, crtani su i slikani slijeva nadesno odnosno zdesna nalijevo olovkom, nalivperom, kistom, akvarelom ili tušem, desnom, a katkad i lijevom rukom.

Prostornosti orihona fizičke su i iskustvene, proživljene, jednako kao i naše presavijene egzistencijalne stvarnosti. Angažirana materijalnost nabora, (ne)(pre)savijena nabora.– Darko Radović

Davisi Boontharm arhitektica je, urbanistica, vizualna umjetnica i pedagoginja. Nakon što je diplomirala arhitekturu u Bangkoku, magistrirala je i doktorirala u Parizu. Predavala je arhitekturu i urbanističko projektiranje na uglednim sveučilištima u Francuskoj, Tajlandu, Singapuru, Australiji i Japanu. Napisala je i prevela nekoliko knjiga i eseja iz područja arhitekture i urbanizma (kao što su In Search of Urban Quality, Tokyo Bangkok Singapore, Tokyo Requalified i Sketch & Script).

Davisi kreativno isprepliće umjetničku senzibilnost i analize utemeljene na istraživanjima izgrađenih i življenih okolina u različitim kontekstima. Njezine izvorne prakse skica i rukopisa istražuju različite načine spoznaje i same produkcije znanja. Jedan od takvih eksperimenata predstavio je orihon, format bloka za crtanje nalik na harmoniku koji je već više od desetljeća plodan medij za njezine prostorne i iskustvene narative.

Davisi je izlagala u Japanu, Hrvatskoj, Sloveniji i Italiji, a posljednji put na Bijenalu arhitekture u Veneciji 2023. Živi između Azije i Europe te trenutačno predaje na sveučilištima Politecnico di Milano, Sveučilište u Ljubljani (Slovenija), Sveučilište Keio (Tokio) i Sveučilište Chulalongkorn (Bangkok). Godine 2021. s Darkom Radovićem osnovala je co+re, neovisnu međunarodnu platformu za strateško razmišljanje, stvaranje i bolji život gradova sa sjedištima u Bangkoku, Tokiju, Milanu i Ljubljani.

Ulaz na izložbu je slobodan. Izložbu možete pogledati do 28. svibnja 2024.
Radno vrijeme Oris Kuće arhitekture:
Pon – Pet 9-17 h Sub 10-13 h

Zagrebački velesajam 1956.-1961.
2024-05-21 19:00 - 22:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U galeriji Modulor Centra za kulturu Trešnjevka otvara se izložba “ZAGREBAČKI VELESAJAM 1956.-1961.”
Društveni, privredni, (geo)politički i prostorni zamašnjak razvoja socijalističkog grada
Izložba daje smjernice za proučavanje društvenog, privrednog, (geo)političkog i prostornog doprinosa Zagrebačkog velesajma razvoju jednog socijalističkog grada, a time i (socijalističkog) svijeta. Zagrebački velesajam locus je snažnog odraza globalnih dinamika koje su se na njemu ogledale u vrijeme zaoštravanja politika Hladnog rata, kao rezultata podjele svijeta nakon 2. svjetskog rata na dva ideološka pola, kapitalistički i socijalistički. S druge strane, Zagrebački velesajam povezivao je te polove kroz sveprisutni konzumerizam i nadmetanje u tehnološkom napretku, što je podrazumijevalo i omogućavalo ekstrakciju prirodnih resursa u dotada neviđenim razmjerima. Ova izložba, prva u nizu izložbi koje ćemo posvetiti Zagrebačkom velesajmu, bavi se razdobljem od njegove inauguracije na desnoj obali Save do 1961. godine, koja donosi formaliziranje Pokreta nesvrstanih, privrednu stagnaciju, dok se u lokalnom kontekstu formiraju obrisi Novog južnog Zagreba.
Autorice izložbe: Lana Lovrenčić (Institut za povijest umjetnosti) i Sonja Leboš (Udruga za interdisciplinarna i interkulturalna istraživanja)
Produkcija: Centar za kulturu Trešnjevka – Galerija „Modulor“, Institut za povijest umjetnosti (IPU), Udruga za interdisciplinarna i interkulturalna istraživanja (UIII), u suradnji s Centrom za kulturu Novi Zagreb
Izložba je organizirana u okviru UIII projekata „Geometrije (od)rasta“ i „Prostori Novog Zagreba 1: Zagrebački velesajam“.
Podrška: Grad Zagreb – ured za kulturu i civilno društvo, Ministarstvo kulture i medija RH.
Izložba je dio istraživačkog projekta Instituta za povijest umjetnosti FEMO – Fenomeni hrvatskoga umjetničkog moderniteta.
Interne istraživačke projekte financira Europska unija – NextGenerationEU iz sredstava osiguranih u Nacionalnom planu oporavka i otpornosti 2021.–2026. (NPOO).
Rad Udruge za interdisciplinarna i interkulturalna istraživanja institucionalno podržava Zaklada „Kultura nova“.
Popratna događanja:
22. svibnja u 20h
PREDAVANJE: Zagrebački velesajam na filmu
Centar za kulturu Novi Zagreb, Trg narodne zaštite 2
Predavačica: Sonja Leboš

25. svibnja 2024.
11-13h
PERIPATETIČKI FORMAT + POP-UP IZLOŽBA
ŠETNJA ZAGREBAČKIM VELESAJMOM
Zagrebački velesajam (polazak u 11h na glavnom/južnom ulazu)
Vodiči: Sonja Leboš, Lana Lovrenčić

2024 Plečnik Awards - exhibition
2024-05-21 20:00 - 22:00 | galerija DESSA, Židovska steza 4, Ljubljana, 1000, Slovenia
You are cordially invited to the opening of the 2024 Plečnik Awards exhibition, which will take place on Tuesday, May 21, at 8 p.m. in the DESSA gallery. The exhibition will be on display until June 13, 2024.
Along with the traditional DESSA exhibition of 2024 Plečnik Awards, a catalog presenting the award-winning projects will be published again.
»The presenting of Plečnik Awards is a singular ritual. With the grand revealing of the works of architectural excellence from recent years, it has taken place for 51 years … Plečnik Awards are presented to original works which, in one way or another, exhibit Plečnik’s ethos as they consider various contemporary societal challenges. This solemn ritual is more than just a testimony to the past; it is also a signpost directing our gaze into the future and emphasising the artistic, technical, and social responsibility in designing our shared space. Presenting the awards is an opportunity for the reflection upon the virtues of architecture in a dynamic environment facing numerous questions about the future our society and our environment. Going beyond the base standard, seeing beyond the economic and spatial barriers, seeking superior solutions, offering new visions and a consistent precision of execution are the tenets of any kind of developing, be it in the past, the present, or the future. This year’s awarded works are among those which take these premises to heart.«, among others, wrote this year’s jury – Matej Vozlič, Blaž Babnik Romaniuk, Matjaž Bolčina, Luka Javornik and Mia Roth Čerina.

Plečnik Awards are presented by Architect Jože Plečnik Fund.
The 2024 Plečnik Awards presentation was made possible by the members of the Architect Jože Plečnik Fund and sponsors:
Ministry of Culture of the Republic of Slovenia, Ministry of Natural Resources and Spatial Planning of the Republic of Slovenia, City of Ljubljana
and Arcadia svetila, Corwin, Tosidos, Riko.
To all the recipients, Gallery DESSA hereby extends congratulations.

EXHIBITION IN DESSA GALLERY AND CATALOGUE
2024 Plečnik Awards
21. 5.–13. 6. 2024
Gallery DESSA
Published and produced by
Gallery DESSA
Graphic design
Ivan Ilić, 0.10 Büro

GSK Kerempuh: TRAŽI SE NOVI SUPRUG
2024-05-23 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht

[KunstTeatar] Bilo bi šteta da biljke krepaju
2024-05-24 20:00 - 21:10, 2024-05-25 20:00 - 21:10 | KunstTeatar, Okićka 11, Zagreb, Grad Zagreb, 10000, Croatia (Local Name: Hrvatska)
Bilo bi šteta da biljke krepaju
Ivor Martinić
izvode:
Ivor Martinić, Maja Posavec i Pavle Vrkljan
“Bilo bi šteta da biljke krepaju” drama je o prekidu dugogodišnje ljubavne veze. Kada se jedan iz para ne uspijeva prisjetiti najvažnijeg događaja u ljubavnoj vezi za onog drugog nastaje kriza koja aktivira niz egzistencijalnih pitanja i dvojbi. Kroz brojne susrete sada bivši ljubavni par pokušava doći do zajedničke istine, kako bi mogli krenuti dalje.
Ova predstava ne prestaje oduševljavati publiku od svoje premijere 2019. godine, a svaki susret s publikom zbog otvorene strukture izvedbe jedinstven je i drugačiji. Maja Posavec, Pavle Vrkljan i Ivor Martinić tako vode publiku kroz priču o kraju jedne ljubavi, a u isto vrijeme pričaju i ljubavnu priču o kazalištu samom.
Kritičarka Nina Ožegović o predstavi je zapisala: “Martinić stvara predstavu otvorene strukture čija različita izdanja ovise o trenutačnom raspoloženju (i brojnim drugim faktorima) samog autora, ali i glumaca čime se dobiva na dokumentarnosti i životnosti.”
Predstava je nastala u koprodukciji T25 i KunstTeatra.

GSK Kerempuh: KROĆENJE GOROPADNICE
2024-05-24 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po motivima komedije Williama Shakespearea
Redateljica: Selma Spahić
Predstava „Kroćenje goropadnice” autorski je projekt baziran na kombiniranju različitih diskursa, stilova i izvora u želji da uđemo u dijalog s dramskim kanonom i svojom pozicijom u odnosu na njega danas.
Zašto uopće danas raditi ovu komediju? Po čemu je ovaj komad satiričan? Čemu se tadašnje društvo smijalo, a čemu mi danas? Što se sve krije iza naslova, ali i u samoj komediji? Ovo su samo neka od pitanja koja su nam bila polazišna točka za propitkivanje čuvene, ali i kontroverzne Shakespearove komedije “Kroćenje goropadnice” o kojoj je napisano mnoštvo različitih teorijskih tumačenja i kritičkih čitanja, često radikalno suprotstavljenih stajališta odnosno potrebe da Shakespearea i ovu komediju isključivo branimo ili napadamo.
Prema prijevodu Mate Marasa i Milana Bogdanovića
Dramaturginja: Emina Omerović
Scenograf: Matija Blašković
Kostimografkinja: Selena Orb
Koreografkinja: Ena Kurtalić
Autor glazbe: Nenad Kovačić
Oblikovatelj svjetla: Aleksandar Čavlek
Izrada maski: Miljenko Sekulić
Suradnica na predstavi: Slavenka Drakulić
Asistentica kostimografkinje: Marina Uroić
Inspicijentica: Mirela Tihava
Autorica fotografija: Jelena Janković
Prijevod balade „Okrutna goropadnica”: Mirza Purić
Nekoliko stihova je preuzeto iz prijevoda Andyja Jelčića

Dio izvedbenog teksta razvijen kroz improvizacije sa glumačkim ansamblom
Igraju:
Linda Begonja
Ines Bojanić
Borko Perić
Dražen Čuček
Marko Makovičić
Jakov Zovko

Izložba Iza mora u Galeriji Flora
2024-05-25 18:00 - 21:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe Iza mora Siniše Ilića koje će se održati u subotu 25. svibnja u 18 sati u Galeriji Flora.
Uz radove Siniše Ilića Orijentacija u 100 revolucija i Oseka, u Medijateci galerije Flora održati će se razgovor o Oktobarskom salonu i biti će izloženi radovi Odeljenje povremenosti Mie Ćuk, Stara frajla Dubravke Sekulić, Edukativni mural o malo poznatoj istoriji slikarstva Darinke Pop- Mitić iz Kolekcije „Oktobarski salon“ i prikazano ponešto od arhivskog materijala vezanog za spomenutu beogradsku manifestaciju likovnih umjetnosti.
Razgovor će voditi kustosica izložbe Zorana Đaković Minniti i Siniša Ilić.
Izložba se realizira u suradnji sa Kulturnim centrom Beograda.
Radujemo se Vašem dolasku, razgovoru i druženju u Florinu vrtu.
Izložba se može pogledati do 3. lipnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com

Izložba i program u galeriji Flora pripadaju kustosko-umjetničkom istraživanju nazvanim Kolekcija decenija koje je započelo 2017. godine i prvo svoje izdanje imalo u prostoru za suvremenu umjetnost Apoteka u Vodnjanu. Suradnja između umjetnika Siniše Ilića i kustosice Zorane Đaković Minniti razvijala se prije svega u odnosu na umjetničke radove koji se nalaze u Kolekciji „Oktobarski salon“ i one koji gravitiraju oko same izložbe Oktobarskog salona. Ovo je bio jedan od načina na koji smo akumulirali iskustva umhjetničkih i kustoskih pozicija koja se dotiču pitanja kolekcioniranja, institucionalnih praksi, „izlaganja“ kao i niza međuodnosa u privremenim okolinama izložbi/galeriskih prostora/razgovora/vođenja i drugih oblika suradnji.
Kontekst Florina doma, mjesta i prostora suvremene likovne umjetnosti koji to postaje zahvaljujući gesti jedne umjetnice Flore Jakšić i činjenici da to i ostaje isključivo kroz zajedničko zalaganje umjetnika danas, potaklo nas je da razmišljamo o odnosu dvije cjeline unutar ove izložbe.
…
Iza mora prikazuje radove Siniše Ilića, izvedene u eksterijerima čime se između ostalog skreće pažnja na neophodnost i važnost paralelnog djelovanja, ne samo onog vezanog za enterijer, dom, instituciju, već i onog možda ključnijeg koje se dešava vani.
Prvi rad pod nazivom Oseka, performans/akcija izvedena 2022. je tekstilna slika i njene izvedbene iteracije u videu predstavljaju slojeve refleksije o geopolitičkom položaju Sredozemnog mora ne samo kao kolijevke civilizacije, već i puteva ljudi koji pokušavaju preći plavu granicu Tvrđave Evropa, u uvjetima opasnim po život, kao neophodna radna snaga. Tekstil ima za cilj inicirati kolektivnu predstavu, „prelivanje“, pokrivanje i „gutanje“ kako bi se stvorio kratak doživljaj preopterećenja, (ne)vidljivosti i dezorijentacije u prostoru, suočavanja sa talasastim materijalom koji nakon kretanja bježi i teško se može obuzdati.
Drugi rad, Orijentacija u 100 revolucija, performans/akcija iz 2020. godine, predstavlja još jednu sliku na tekstilu površine sto kvadratnih metara. Slika je apstraktna, dekonstruirana mapa sveta. Narativ slike i njezine umjetničke reference ispituju odnos slike i teksta, odnosno način na koji se apstraktna slika dodatno obilježava, a zatim čita drugim sistemima znakova i znanja, konkretno tekstom i poviješću. Slika je nastala kao dio istoimene izvedbene akcije, u kojoj funkcionira kao performativni objekat, na tankoj liniji između pokretača izvođačke aktivnosti i ‘prevelikog rekvizita’, a čiji potencijal leži u sposobnosti da se zajedničkim djelovanjem publike pokriju svi ostali objekti u prostoru izvođenja. Ova radnja izvođenja može se dalje tumačiti u okviru dva tekstualna priloga; kronološko-geografsko-povijesni popis revolucija i društvenih nemira koji su se dogodili u proteklih stotinu godina i kroz odlomak iz romana Pesma Oskara Daviča u kojem navodi različite grupe, identitete i entitete čije su riječi i postupci neophodni da bi došlo do pobune.
Oba performativna videa istražuju upotrebu prevelikog tekstila kao objekta za sliku i performans. Tekstil migrira sa izloga na zidovima i podovima galerije u interaktivni element u prostoru koji dijele izvođači i publika. Koncept ovih djela je da evociraju spontane ili planirane akcije unutar zajedničkog prostora koji mogu biti neizvjesni ili strukturirani, uključujući planirane akcije ili koreografirane pokrete. Prisustvo i kretanje tekstila/slika unutar prostora za izvođenje može izazvati osjećaj preplavljenosti ili obavijenosti vizualnim i taktilnim elementima, čime se poboljšava cjelokupno multisenzorno iskustvo i za izvođače i za članove publike.
Drugu cjelinu čini program Na mala vrata, u okviru kojeg će u Medijateci biti predstavljeni radovi Mie Ćuk, Dubravke Sekulić i Darinke Pop-Mitić. Ako izložbama, kolekcijama, arhivskom materijalu i suradnjama pristupimo kao izvorima znanja koji utiču i podstiču nove procese učenja, a plod su udruženog rada, onda je ovaj kombinirani program koji se sastoji iz razgovora, predavanja i izložbe, pokušaj zamišljanja otvorene učionice o povijesti jedne manifestacije – u ovom slučaju Oktobarskog salona i njenog odnosa sa zajednicom. Ideja je da se, u neposrednom razgovoru sa publikom i zajedničkom slušanju i gledanju tri umjetnička rada iz Kolekcije Oktobarski salon, prodre dublje u moguće problematike i entuzijazam jedne izložbe.
Zadatak Oktobarskog salona bio je da svake godine o godišnjici oslobođenja Beograda priređuje izložbu reprezentativnih ostvarenja suvremene srpske likovne umjetnosti.
Prvi Oktobarski salon održan je u Umetničkom paviljonu u Masarikovoj ulici, privremeno izgrađenom objektu koji je funkcionirao do 1974. godine. Od tada Oktobarski salona mijenja prostore u kojima se održava.
Tri izabrana rada pripadaju relativno recentnoj povijesti, koja se odnosi na period od posljednjih petnaest godina tijekom kojih su se ideologije, arhitektura i duh komešali i mijenjali. Garaža, Beogradska zadruga i Bibliteka tako postaju glavni likovi u ovom postavu i razgovoru, simbolička mjesta mogućih istina i dokazi promjena.
Zvučna instalacija „Odeljenje povremenosti” umjetnice Mie Ćuk kreirana je 2022. godine za prostor Univerzitetske Biblioteke „Svetozar Marković” u Beogradu, za potrebe 59. Oktobarskog salona. Glas umjetnice vodi posjetioce kroz intimni prostor čitalaštva i zamršeni sistem bibliotečnog kataloga. S druge strane, Stara frajla iz 2013. kroz izmišljenu priču o jednoj zgradi govori o nama, našim borbama, strahovima. Edukativni mural o malo poznatoj istoriji slikarstva Darinke Pop-Mitić iz 2009. na temeljima alternativne povijesti nudi prolaz ka drugoj prošlosti. U originalnom obliku rad se sastojao od serije od šest murala koji su bili naslikani na šestom spratu garaže u Masarikovoj ulici, na mjestu gde je davne 1960. bio održan prvi Oktobarski salon. Ovi murali su predstavljali (ne)realizirane slike poznatih domaćih umjetnika s jasnim političkim konotacijama vezanim za vrijeme i mjesto njihovog (navodnog) postojanja.
Zorana Đaković Minniti
Godišnji program Galerije Flora, Godišnji program Medijateke galerije Flora i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Realizaciju izložbe podržao je Sekretarijat za kulturu Grada Beograda .

GSK Kerempuh: KAKO DRUGA POLOVICA VOLI
2024-05-25 20:00 - 22:25, 2024-05-31 20:00 - 22:25 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Alan Ayckbourn
U prijevodu i lokalizaciji Damira Munitića
Redatelj: Filip Detelić
U suvremenom vodvilju, u brzom ritmu i uz upečatljive karaktere, pred vama će se odviti nevjerojatan niz komičnih obrata i situacija koje će naše junake voditi u sve dublji kaos iz kojeg će uzalud pokušati izvući živu glavu, propadajući sve dublje u živo blato svojih ljubavnih odabira.Naša tri para žive u gotovo identičnim stanovima, što je Ayckbourn iskoristio za specifično poigravanje scenskim prostorom. Postavlja se pitanje koliko smo uopće originalni i neponovljivi ili živimo u strogo utabanim stazama, vrteći se u krug kao zamorci noću u svojim sumornim kavezima.Ova priča koja je osvajala publiku gdje god da je igrana, propituje čvrsto zadane društvene norme malograđanskih okvira te njima suprotstavljenu ljubavničku vatru. Mogu li strast i želja opstati u rutini predvidive svakodnevice? Odgovor je da mogu, ali ne nužno prema vlastitom partneru…
Scenograf: Matija Blašković
Kostimografkinja: Vedrana Rapić
Autor glazbe: Mario Mirković
Oblikovatelj svjetla: Aleksandar Mondecar
Inspicijentica: Ena Subotić
Fotografije: Luka Dubroja
Igraju:
Dobroslav Skrbnik – Filip Detelić
Divna Skrbnik – Nataša Kopeč
Vjeko Šubić – Marko Hergešić
Milica Plazilet – Josipa Anković
Ljudevit Plazilet – Matija Šakoronja
Tereza Šubić – Mia Anočić – Valentić / Ana Maras Harmander

Večeri u Orisu: IVANIŠIN.KABASHI.ARHITEKTI Met Boutique Hotel
2024-05-27 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
IVANIŠIN. KABASHI. ARHITEKTI
HOTEL U PRAŠKOJ
Moderator: Ante Nikša Bilić
Gosti: Renata Waldgoni, Katarina Ivanišin Kardum, Rok Ercegovič
ORIS KUĆA ARHITEKTURE / 27. SVIBNJA 2024. / 18 SATI

U ponedjeljak 27. svibnja, s početkom u 18 sati pridružite nam se u Oris Kući arhitekture (Kralja Držislava 3) na predavanju Večeri u Orisu: Ivanišin. Kabashi. Arhitekti – Hotel u Praškoj.
O arhitektima:
Arhitektonski projektni ured IVANIŠIN. KABASHI. ARHITEKTI osnovali su Krunoslav Ivanišin i Lulzim Kabashi u Dubrovniku i Zagrebu 2003. godine. Projektirali su i izveli građevine različitih mjerila i namjena za privatne, javne naručitelje te sudjelovali i pobijedili na više natječaja u Hrvatskoj i inozemstvu. Krunoslav Ivanišin doktor je znanosti, izvanredni profesor arhitektonskog projektiranja na Arhitektonskom fakultetu Sveučilišta u Zagrebu.
Njihova ostvarenja stambene arhitekture pet puta su nominirana za Nagradu „Drago Galić“ koju su dobili 2020. godine za Villu u pogledu u Dubrovniku. Predavali su i izlagali na hrvatskim i međunarodnim institucijama, uključujući i Međunarodnu izložbu arhitekture na Venecijanskom bijenalu 2010. godine.
Odabrane projekte predstavili su na izložbi Projekti i stvari u Oris Kući arhitekture 2021. godine te su tom prigodom izdali istoimenu knjigu. S njima danas projektiraju i grade arhitekti/ce Iva Ivas, Jelena Šošić, Ivan Mostahinić, Lovro Markus i Petar Planinić.
Na predavanju u sklopu Večeri u Orisu razgovarat će o tome kako se projekt materijalizira, o odnosu arhitekture, slika i crteža te o interpolaciji i kontekstu zagrebačkog Donjeg grada.
Ulaz na predavanje je slobodan.

Zatvaranje izložbe Naš grad, naše priče
2024-05-27 19:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će se svečano zatvaranje izložbe fotografija i priča “Naš grad, naše priče”.

Koncertni ciklus Cantus Ansambla
2024-05-27 20:00 - 21:30 | Mala dvorana KD Vatroslava Lisinskog, Trg Stjepana Radića 4, Zagreb
….AND NOW SOMETHING COMPLETELY DIFFERENT…

Koncertni ciklus Cantus Ansambla 2023./2024.
27. 5. 2024., ponedjeljak, Mala dvorana KD Vatroslava Lisinskog, 20.00 sati

Berislav Šipuš, dirigent
Dora Dimić Rakar, glumica
Ivana Srbljan, alt
Martina Gojčeta Silić, alt

Program:

Luciano Berio, Circles, za ženski glas, harfu i dva udaraljkaša
Berislav Šipuš, …s ruba pjesme…, za pjevačicu, glumicu, tri harfe, udaraljke, duboke instrumente i elektroniku*
Karlheinz Stockhausen, Goldstaub iz Aus Den Sieben Tagen

*praizvedba

Ulaznice možete kupiti OVDJE.

GSK Kerempuh: SMRT NA DOPUSTU
2024-05-28 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

Otvorenje izložbe: Krešimir Katušić: „NEPRIKAZIVOST?“
2024-05-29 08:00 - 17:00
U utorak 4. svibnja s početkom u 18:30 sati u Oris Kući arhitekture (Ulica kralja Držislava 3, Zagreb), otvara se izložba kipara Krešimira Katušića: „NEPRIKAZIVOST?“
„Kipar Krešimir Katušić zacijelo se u svojim istraživačkim pokušajima promišljanja i stvaranja ove vizualne fraktalizacije zemlje odlučuje na čin koji izaziva poštovanje svojim promišljenim otklonom od glavne struje današnje vrtoglavice neo-stilova nastalih na krhotinama neoavangarde čija se zajednička nit pokazuje u neupitnoj vjeri u ireverzibilnost povijesti.“ – Žarko Paić
Više o umjetniku i njegovim radovima možete pročitati na linku: https://www.behance.net/kresimirkatusic?fbclid=IwAR29NRjlwfnCOpaHTDpm-vJA-ge6g9gXIqfwuurf-c2_zyTcnKepXsjyuN8
Izložba je otvorena do 8. lipnja 2024. godine.
Radno vrijeme Orisa:
Uto – pet: 9 – 19:30 sati
Sub: 10 – 13 sati

Znoj, suze ili more: izložba Darije Žmak Kunić u Flori
2024-05-29 19:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik poziva Vas na otvorenje izložbe Znoj, suze ili more Darije Žmak Kunić koje će se održati u srijedu 29. svibnja u Medijateci galerije Flora u 19 sati.
Izložba se može pogledati do 8 lipnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
U istim terminima do 3. lipnja u Galeriji Flora može se pogledati izložba Iza mora. Siniše Ilića .

Promišljajući o odnosima i međuodnosima koji nas grade nerijetko korijen postupanja i rezoniranja identificiramo s iskustvom odrastanja. Psihološke studije počelo odnosa svakog ljudskog bića vezuju uz privrženost kao poseban tip socio-emocionalne veze, evolucijski usvojen obrazac ponašanja. Ta ista veza prva je asocijacija jasne usmjerenosti i potrebe za majkom koja je zaslužna za doživljaj života i svijeta u odrasloj dobi. Ženski princip i energija te uloga majke presudna je za fizički, emocionalni i duhovni razvoj i integriranje kvaliteta poput sigurnosti, stabilnosti i kompaktnosti u vlastiti sustav djelovanja.
Uslijed gubitka majke, osobe koja joj je značajno obilježila život, Darija se upušta u katarzične procese koji će rezultirati uspostavljanjem novih umjetničkih vrijednosti upisanih u majčine tkanine koje ostaju trajna reminiscencija na majčine dodire, postojanje. Baš kako i Aristotel tumači katarza izaziva strah i sažaljenje pročišćavajući tako osjećaje i stanja što dovodi do oslobođenja i prihvaćanja. Zato, suočavanje s vlastitom boli Darija transformira u iscjeljujuću praksu trganja, vezanja, pletenja, bojanja koje to emotivno nasljeđe pretvara u suptilne akvarele, umjetničke objekte i video instalaciju. Izloženi radovi su sukus intimističke priče koja svoj narativ temelji na „osobnim analizama, dubokoj bliskosti i zajedničkom inatu“ kao rezultat kreativnih potencijala upisanih u svaki rad pojedinačno.
Stavljajući u fokus lik prerano preminule majke, Darija umjetničke radove u cijelosti temelji na njenoj ostavštini materijalizirajući pojmove privatno/naslijeđeno/javno. U nastojanju evociranja majčinog prisustva, pretvara različite šivaće tkanine iz majčina ormara u artefakte, udahnjujući im novi život, snagu i ulogu.
Dugi niz godina Darija proučava fenomen ženskog arhetipa. U samim počecima prepoznavanja i definirala ga je kao princip, skup „pravila“ koji pripadaju istinskom ženskom (arhe)tipu. S vremenom, nakupine iskustva, znanja i podataka, te manifestacija kolektivnog nesvjesnog putem slika, ideja i emocija, pomogle su joj da preraste ideje i okvire definiranog principa. Danas svojim radom potvrđuje da svatko od nas u sebi nosi oba principa (muški i ženski), ali ono što nas definira nisu pojedini arhetipovi ili njihove dualnosti već prožetost naših tamnih (iskušenja, nedostaci i slabosti) i svijetlih (snaga, vrline i vrijednosti) strana.
Naziv izložbe preuzet je iz knjige Moja Afrika, Karen Blixen (“Lijek za sve je slana voda: znoj, suze ili more.”) čime nam umjetnica sugerira da iscjeljenje dolazi uz teški fizički rad, duboku intimnu analizu i prepuštanje (ne) vidljivim silama.
Katerina Jovanović

GSK Kerempuh: GRUNTOVČANI
2024-05-29 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.

PRIČA MI SE PRIČA: CVILIDRETA
2024-06-01 11:00 - 11:30 | Centar za kulturu Jastrebarsko, Franje Tuđmana 9, Jastrebarsko, 10450, Croatia (Local Name: Hrvatska)
koncertno čitanje bajki, 3+

Palaye Royale v ljubljanski Cvetličarni
2024-06-01 20:00 - 23:00 | Cvetličarna, Kranjčeva ulica 20, Ljubljana, Ljubljana, Slovenia
Energičen rock’n roll cirkus – v Cvetličarno prihaja skupina Palaye Royale!
Po nekajletnem premoru se ameriški rock trio Palaye Royale vrača na odre s turnejo, v sklopu katere bodo 1. junija nastopili v ljubljanski Cvetličarni.
Palaye Royale iz Las Vegasa kot pravi rock’n roll cirkus ponovno neumorno potujejo po svetu z namenom promocije svojega vznemirljivega »modnega art rocka«, kot sami opisujejo svoj glasbeni slog. Nalezljiva mešanica art rocka, glam punka in britpopa, ki so jo ustvarili bratje Remington Leith (vokal), Sebastian Danzig (kitara) in Emerson Barrett (bobni), prihaja prvič v Slovenijo.

DANI SATIRE / GSK Kerempuh: KROĆENJE GOROPADNICE
2024-06-02 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Svečano otvaranje 48. Dana satire Fadila Hadžića
Po motivima komedije Williama Shakespearea
Redateljica: Selma Spahić
Predstava „Kroćenje goropadnice” autorski je projekt baziran na kombiniranju različitih diskursa, stilova i izvora u želji da uđemo u dijalog s dramskim kanonom i svojom pozicijom u odnosu na njega danas.
Zašto uopće danas raditi ovu komediju? Po čemu je ovaj komad satiričan? Čemu se tadašnje društvo smijalo, a čemu mi danas? Što se sve krije iza naslova, ali i u samoj komediji? Ovo su samo neka od pitanja koja su nam bila polazišna točka za propitkivanje čuvene, ali i kontroverzne Shakespearove komedije “Kroćenje goropadnice” o kojoj je napisano mnoštvo različitih teorijskih tumačenja i kritičkih čitanja, često radikalno suprotstavljenih stajališta odnosno potrebe da Shakespearea i ovu komediju isključivo branimo ili napadamo.
Prema prijevodu Mate Marasa i Milana Bogdanovića
Dramaturginja: Emina Omerović
Scenograf: Matija Blašković
Kostimografkinja: Selena Orb
Koreografkinja: Ena Kurtalić
Autor glazbe: Nenad Kovačić
Oblikovatelj svjetla: Aleksandar Čavlek
Izrada maski: Miljenko Sekulić
Suradnica na predstavi: Slavenka Drakulić
Asistentica kostimografkinje: Marina Uroić
Inspicijentica: Mirela Tihava
Autorica fotografija: Jelena Janković
Prijevod balade „Okrutna goropadnica”: Mirza Purić
Nekoliko stihova je preuzeto iz prijevoda Andyja Jelčića

Dio izvedbenog teksta razvijen kroz improvizacije sa glumačkim ansamblom
Igraju:
Linda Begonja
Ines Bojanić
Borko Perić
Dražen Čuček
Marko Makovičić
Jakov Zovko

Večeri u Orisu: Bruno Rechner: Sedam priča jednog arhitekta
2024-06-03 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 3. lipnja, s početkom u 18 sati pridružite nam se u Oris Kući arhitekture (Kralja Držislava 3) na predavanju Večeri u Orisu s Brunom Rechnerom.Bruno Rechner autor je više od tristo projekata i realizacija. Od gradskih trgova, poslovnih i javnih objekata, škola, vrtića, bolnica, kulturnih ustanova, sportskih objekata do više stambenih zgrada, obiteljskih kuća, hotela, vjerskih objekata, trgovačkih centara i interijera. Projekti i realizacije izlagane su na domaćim i međunarodnim izložbama te publicirani u svjetskim arhitektonskim časopisima, knjigama i vodećim arhitektonskim portalima. Za svoj rad osvojio je brojna međunarodna priznanja, nominacije i arhitektonske nagrade.
Arhitektonski ured Rechner d.o.o. osnovan je 1991. godine.
„Veliku pozornost posvećujemo kontinuiranom stručnom usavršavanju te praćenju suvremenih dostignuća, materijala, tehnologija i trendova u arhitekturi. Neprestanim radom na stvaranju vrijedne arhitekture i novog, funkcionalnog i visoko estetski oblikovanog prostora ostvarili smo zavidne rezultate. Jedinstvena, suvremena i vrijedna arhitektonska rješenja nose naš potpis.“
– Bruno Rechner
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina!
Ulaz na predavanje je slobodan.
Vidimo se u Orisu!

DANI SATIRE u KEREMPUHU / TEATAR &TD: BEŠTIJE
2024-06-03 20:00 - 22:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Tekst: Kristina Grubiša, Karla Leko
Režija: Kristina Grubiša
Predstava Beštije autorski je projekt nastao generiranjem vlastitih iskustava odrastanja u dalmatinskim gradovima i mjestima te specifičnostima koje to podneblje ima. Često fetišizirano kroz prizmu prirodnih ljepota, priobalje, osim brojnih sunčanih sati, itekako ima i svoje mračnije strane koje čine surovost prirode, odgoja i hijerarhije u kojoj su stariji uvijek u pravu, iz čega proizlazi nemogućnost dijaloga. Tišina, koju prekida tek poneki zvižduk vjetra ili zvuk morskih valova u daljini, iako pogodna da mlade baci u očaj, u njima često ostavlja prostor za imaginaciju i sanjarenje.
Upravo se tome prepuštaju i naši likovi – Bura, Biserka i Šime, predstavnici mlađe generacije, koji monotonu svakodnevicu nastoje razbiti potragom za novim, još neistraženim idejama. U tom će im pothvatu nenadano pomoći Toma, stranac koji stiže u njihovo mjesto, a koji ne poznaje sredinu i ljude s kojima se susreće. Njegov naivan pogled i romantičan narativ koji gradi oko malog mjesta i njegovih stanovnika, u njihovu će rutinu uvesti toliko željenu promjenu, ali će njome ujedno poremetiti odnose među stanovnicima. Stariji stanovnici će, na sunce koje neumoljivo prži, iznijeti davno zakopane tajne o kojima se ne govori na glas, ali koje itekako žive skrivene u kamenu, dok će mlađi poželjeti bijeg od prošlosti. Upisana u ritualne prakse koje okupljaju zajednicu, prošlost je predugo u suživotu s mještanima da bi se od nje tek tako otrgnuli.
Predstava se referira na motive filmova Dogville, Manderlay i Breaking the Waves Larsa von Triera, The Wicker Man Robina Hardyja te Midsommar Arija Astera.
Dramaturgija: Karla Leko
Scenografija: Matej Kniewald
Kostimografija: Marijana Cigić
Oblikovanje svjetla i video: Martin Šatović
Glazba: Nikola Krgović
Scenski pokret: Una Matija Štalcar-Furač
Premijera: 2.6.2023.
Igraju:
Alma Prica
Ema Šunde
Lara Nekić
Igor Golub
Marin Stević
Luka Knez
